Diari Oficial de la Generalitat Valenciana


Sumari del DOGV 9375, del 05-07-2022 (2022/6305)

RESOLUCIÓ de 2 de maig de 2022, del Servei Territorial d'Indústria, Energia i Mines de València, per la qual es denega la sol·licitud, presentada per Epower Solar Renewable, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, sotmesa a avaluació d'impacte ambiental corresponent a la central solar generadora fotovoltaica denominada «Don Pedro II», de 2.790,06 kW de potència instal·lada, i les instal·lacions de connexió amb la xarxa de distribució d'energia elèctrica, inclòs un centre de seccionament, així com una línia mixta aèria/subterrània de mitjana tensió d'evacuació d'energia elèctrica, situada la planta generadora en la parcel·la 35 del polígon 28 del terme municipal de Requena. Expedient ATALFE/2020/40.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9375

Data del DOGV
:   05-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6305


Data del document
:   02-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 2 de maig de 2022, del Servei Territorial d'Indústria, Energia i Mines de València, per la qual es denega la sol·licitud, presentada per Epower Solar Renewable, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, sotmesa a avaluació d'impacte ambiental corresponent a la central solar generadora fotovoltaica denominada «Don Pedro II», de 2.790,06 kW de potència instal·lada, i les instal·lacions de connexió amb la xarxa de distribució d'energia elèctrica, inclòs un centre de seccionament, així com una línia mixta aèria/subterrània de mitjana tensió d'evacuació d'energia elèctrica, situada la planta generadora en la parcel·la 35 del polígon 28 del terme municipal de Requena. Expedient ATALFE/2020/40. [2022/6305]  
Antecedents  
Primer. Epower Solar Renewable, SL, va presentar una instància davant el Registre telemàtic de la Generalitat Valenciana, amb data 20 d'octubre de 2020, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció, declaració, en concret, d'utilitat pública i avaluació d'impacte ambiental per a la instal·lació de central fotovoltaica, denominada «Don Pedro II», a Requena (València), inclosa la seua infraestructura d'evacuació. A aquesta sol·licitud adjunta el projecte de la planta, el projecte de la infraestructura d'evacuació i les separates corresponents a la Conselleria d'Agricultura, Desenvolupament Rural, Emergència Climàtica i Transició Ecològica, a la Conselleria de Política Territorial, Obres Públiques i Mobilitat, a la Diputació de València, a l'Ajuntament de Requena i a I-DE Redes Eléctricas Inteligentes, SAU.  
  
Que en la data de presentació indicada s'incoa l'expedient ATALFE/2020/40 pel Servei Territorial d'Indústria, Energia i Mines de València, per a la sol·licitud d'autorització administrativa prèvia i de construcció de la instal·lació de producció d'energia elèctrica següent:  
  
Sol·licitant: Epower Solar Renewable, SL.  
Potència instal·lada (art.3 i DA onzena de l'RD 413/2014 modificat per l'RD 1183/2020): 2,79258 MW  
Denominació Instal·lació: Don Pedro II  
Tecnologia: fotovoltaica  
Ubicació: polígon 28, parcel·la 35 de Requena  
Municipi (província): Requena (València)  
  
Segon. En data 1 de desembre de 2020, es va notificar a l'interessat un requeriment d'esmena de deficiències en la documentació que consta en l'expedient, i se li va concedir un termini de 15 dies perquè presentara la documentació corresponent i esmenara les deficiències observades, de conformitat amb el que es disposa en l'article 22 del Decret llei 14/2020, de 7 d'agost, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica; l'interessat respon en el termini de 15 dies concedits, i es procedeix a dictar un acord d'admissió a tràmit.  
Amb data 22 de desembre de 2020, consta un acord d'admissió a tràmit del Servei Territorial d'Indústria, Energia i Mines de València, de la sol·licitud d'autorització administrativa prèvia i de construcció, únicament als efectes de l'estipulat en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Tercer. En data 17 i 29 de novembre de 2021, es publica en el Butlletí Oficial de la Província de València i el Diari Oficial de la Generalitat Valenciana, respectivament, l?«anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica denominada «Don Pedro II» i la seua infraestructura d'evacuació, amb potència màxima total dels mòduls fotovoltaics (pic): 2,79930 MW, potència nominal de l'inversor limitat a 2,3 MW i capacitat d'accés concedida: 2,3 MW, a situar en el terme municipal de Requena (València). Expedient ATALFE/2020/40» i es posa prèviament la documentació a la disposició del públic en general en la seu electrònica de la Conselleria d'Economia, Sectors Productius, Comerç i Treball en data 14 d'octubre de 2021. Simultàniament, es trasllada consulta sobre el projecte a l'Ajuntament de Requena, a l'Àrea de Carreteres de la Diputació de València, a IDE Redes Eléctricas Inteligentes, SAU, a la Direcció General de Medi Natural i a la Direcció General de Política Territorial i Paisatge, per a prestar la seua conformitat o oposició a la instal·lació. Tot això de conformitat amb el que es disposa en els articles 23, 24 i 25 del Decret llei 14/2020, de 7 d'agost, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Quart. Amb data 17 de desembre de 2021 es rep l'informe del Servei d'Infraestructura Verda i Paisatge pertanyent a la Direcció General de Política Territorial i Paisatge. Informe emés en compliment dels articles 24 i 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Les conclusions de l'esmentat informe vinculant són «Avaluada l'alternativa en relació amb els criteris de l'article 10 del Decret llei 14/2020, es considera que la proposta no compleix algun dels criteris vinculats a la infraestructura verda i al paisatge, tal com es descriu en els apartats anteriors. Per tant, no es considera adequada la localització triada, i per això s'emet un informe desfavorable sobre la implantació de la planta fotovoltaica en la localització seleccionada».  
  
Cinqué. No obstant el sentit desfavorable de l'informe vinculant, es remet aquest en data 22 de desembre de 2022 al titular a fi que al·legue. Aquesta al·legació es rep per aquest servei territorial en data 17 de gener de 2022 i és traslladada al Servei d'Infraestructura Verda i Paisatge de la Direcció General de Política Territorial i Paisatge en virtut de l'esmentat article 24 del Decret llei 14/2020.  
  
Sisé. En data 8 de març de 2022 es rep un nou informe del Servei d'Infraestructura Verda i Paisatge el qual es reitera en l'informe anterior. «No es considera adequada la ubicació triada, en implantar-se la planta fotovoltaica a l'interior del corredor territorial, independentment del percentatge que ocupa. En aquest sentit, i tal com es descriu en l'anterior informe emés per aquest servei, es produeix el que en el llenguatge de l'Ecologia del paisatge es denomina una «perforació d'ecosistemes», la qual, en tindre la totalitat del seu perímetre en contacte amb la infraestructura verda regional determinada pel mateix corredor, produeix una pertorbació significativa sobre aquests ecosistemes al llarg de l'esmentat perímetre» i indica en les seues conclusions «Vist l'exposat, es reitera l'informe desfavorable emés per aquest servei, per no considerar-se adequada la localització seleccionada per a la implantació de la planta fotovoltaica».  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
  
Segon. D'acord amb el que es disposa en l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines de València la resolució del present procediment, per ser la potència a instal·lar igual o inferior a 10 MW.  
  
Tercer. Segons el que s'estableix en l'article 2.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, «queden excloses dels procediments administratius regulats en el present decret les instal·lacions elèctriques que siguen objecte d'una disposició específica reguladora del procediment administratiu per a la seua construcció i posada en servei». Per la qual cosa, per a aquest tipus d'instal·lacions, és aplicable el procediment integrat d'autorització de centrals fotovoltaiques que s'emplacen sobre sòl no urbanitzable establit en el capítol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Quart. Conforme a l'article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, i pot efectuar-se la seua tramitació i resolució de manera consecutiva, coetània o conjunta.  
  
Cinqué. Segons estableix l'article 7 del capítol I del títol III, Règim jurídic i procediment d'autorització de centrals fotovoltaiques i parcs eòlics del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, aquest títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat i queden excloses de la seua aplicació les centrals fotovoltaiques i els parcs eòlics d'aprofitament suprautonòmic, bé perquè la seua potència instal·lada siga superior a 50 MW o perquè excedisquen del territori de la Comunitat Valenciana.  
  
  
Sisé. Segons estableix l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, sense perjudici de la resta d'informes i pronunciaments de les administracions públiques intervinents, l'informe de l'òrgan competent en matèria d'ordenació de territori i paisatge haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació fotovoltaica.  
  
Seté. Per a la resolució i motivació d'aquest expedient són determinants els informes del Servei d'Infraestructura Verda i Paisatge i del Servei de Gestió Territorial pertanyent a la Direcció General de Política Territorial i Paisatge, i, en aquest sentit, l'article 77, apartats 1 i 6, de la Llei 39/2015 de procediment administratiu comú estableix: «Article 77. Mitjans i període de prova. 1. Els fets rellevants per a la decisió d'un procediment podran acreditar-se per qualsevol mitjà de prova admissible en dret, la valoració del qual es realitzarà d'acord amb els criteris establits en la Llei 1/2000, de 7 de gener, d'enjudiciament civil.» I l'apartat 6 que assenyala que «Quan la prova consistisca en l'emissió d'un informe d'un òrgan administratiu, organisme públic o entitat de dret públic, s'entendrà que aquest té caràcter preceptiu.»  
  
A més a més, en l'àmbit del procediment administratiu que recull la Llei 39/2015 del procediment administratiu comú, aquesta llei estableix que «Els fets rellevants per a la decisió d'un procediment podran acreditar-se per qualsevol mitjà de prova admissible en dret»; i, en última instància, han de ser apreciats conforme als principis generals de valoració conjunta i de la sana crítica.  
Per tot això, tenint en compte que el sentit de l'informe del Servei d'Infraestructura Verda i Paisatge pertanyent a la Direcció General de Política Territorial i Paisatge, de data 23 de febrer de 2022, és desfavorable i que, a l'empara del que s'estableix en l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els arguments d'aquest informe suposen que aquest servei territorial haja d'assumir-los com a propis sense possibilitat de contradir-los, ja que es realitzen en l'àmbit de les competències en matèria territorial i paisatgística que exerceix l'òrgan esmentat, i considerar que les deficiències detectades no poden ser objecte d'esmena, la qual cosa impedeix l'atorgament de l'autorització administrativa de conformitat amb els articles 77 i 80 de la Llei 39/2015 de procediment administratiu comú en relació amb els articles 10 i 25 del Decret llei 14/2020, de 7 d'agost, del Consell, abans assenyalats.  
  
Vist l'exposat i els preceptes legals esmentats i altres disposicions d'aplicació, aquest Servei Territorial d'Indústria, Energia i Mines, resol:  
  
  
Primer  
Denegar la sol·licitud formulada per Epower Solar Renewable, SL, d'implantació en sòl no urbanitzable, d'autorització administrativa prèvia, autorització administrativa de construcció i declaració, en concret, d'utilitat pública sotmesa a avaluació d'impacte ambiental per a una instal·lació de producció d'energia elèctrica mitjançant tecnologia solar fotovoltaica, de potència instal·lada 2.790,06 kW, denominada «Don Pedro II», i les instal·lacions de connexió amb la xarxa de distribució d'energia elèctrica, inclòs un centre de seccionament, així com una línia mixta aèria/subterrània de mitjana tensió d'evacuació d'energia elèctrica, situada la planta generadora en la parcel·la 35 del polígon 28 del terme municipal de Requena, província de València, a conseqüència del pronunciament desfavorable segons l'informe del Servei d'Infraestructura Verda i Paisatge de la Direcció General de Política Territorial i Paisatge (exp. EP-2021/433) dictat per la cap de servei Ana Dolores Padres Manzano, de 23.02.2022 (document descarregable https://www.tramita.gva.es/csv-front/index.faces'cadena=362qf6vk:HUCXQS5V:N7MUSIL2), al no considerar-se adequada la localització seleccionada per a la implantació de la planta fotovoltaica per incompliment dels criteris de l'article 10 del DL 14/2020, de 7 d'agost.  
  
Segon. Ordenar  
La publicació de la present resolució en el Diari Oficial de la Generalitat Valenciana, en el Butlletí Oficial de la Província de València i en la seu electrònica d'aquesta conselleria http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», de conformitat amb l'article 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
La notificació de la present resolució al sol·licitant Epower Solar Renewable, SL, a les persones interessades i a les següents administracions públiques, organismes públics i empreses del servei públic o de serveis d'interés econòmic general als quals s'ha sol·licitat consulta del projecte:  
- Conselleria de Política territorial, Obres Públiques i Mobilitat.  
- Conselleria d'Agricultura, Desenvolupament Rural, Emergència Climàtica i Transició Ecològica.  
- Diputació de València.  
- Ajuntament de Requena.  
- I-DE Redes Eléctricas Inteligentes, SAU.  
Tot això de conformitat amb el que es disposa en els articles 30 i 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines, en el termini d'un mes comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de maig de 2022.- El cap del Servei Territorial d'Indústria, Energia i Mines: Roberto Javier Anchel Añó.